### Beslutning

Taget til efterretning og der udarbejdes en beslutningssag til et af de kommende udvalgsmøder.

### Sagsfremstilling

## Resume og sagens baggrund

Kalundborg Kommune har i mange år selv forestået gadefejning i kommunen. Nu er den store fejemaskine imidlertid defekt og udslidt. Administrationen har undersøgt flere mulige løsninger. Den økonomisk mest fordelagtige løsning er at udbyde opgaven med gadefejning på klasse B og C veje til ekstern entreprenør. Det vil fortsat være Vej og [adresse], der udfører gadefejning på klasse A og D veje.

## Indstillinger

Chefen for Vej, Ejendom og Affald indstiller, at orienteringen tages til efterretning.

## Behandling

Teknik- og Miljøudvalget.

## Sagsfremstilling

Materiel til gadefejning omfatter en stor fejemaskine, en lille fejemaskine samt en traktor med kost. Vej og [adresse] udfører gadefejning på følgende veje:

Klasse A: 1,95 km (gågadearealer)

Klasse B: 97 km (primære hovedveje)

Klasse C: 246 km (sekundære veje, primært stamveje og boligveje)

Klasse D: 102,5 km (stier)

Den store fejemaskine, der er fra 2002, har været brugt til fejning på Klasse B og C veje. Der har de senere år været mange reparationer på den. Den er bygget med forældet teknologi, og resultatet af fejning er utilfredsstillende. Nu kan den ikke længere køre, og det er derfor nødvendigt at finde en løsning for fremtidig gadefejning på klasse B og C veje. Siden 1. november 2024 har det været nødvendigt at hyre ekstern entreprenør for at kunne udføre gadefejning på klasse B og C vejene.

Administrationen har undersøgt følgende muligheder:

Ny fejemaskine

En ny fejemaskine koster 3,5 mio. kr. Leveringstiden er 9-12 måneder, da produktion af  fejemaskiner først påbegyndes ved bestilling. Den store fejemaskine kører ca. 1100 timer årligt, hvilket svarer til 75% af en fuldtidsstilling. Med en afskrivningsperiode på 10 år, ser økonomien pr. kørt time således ud:

Afskrivning + brændstof, drift og vedligehold   500 kr.

Arbejdsløn til medarbejder   350 kr.

Udgift pr. kørt time   850 kr.

Leasing

[adresse] på materiel løber typisk over 5 år. Ud over leasingaftalen er der udgifter til bemanding af fejemaskinen. Ved leasing af en fejemaskine ser økonomien pr. kørt time således ud:

Carla Steffensen   836 kr.

Arbejdsløn til medarbejder   350 kr.

Udgift pr. kørt time 1186 kr.

Udbud af opgaven til ekstern entreprenør

Siden 1. november 2024 har gadefejning på klasse B og C veje været udført af ekstern entreprenør, da vores egen fejemaskine er defekt. Ved et udbud forventes udgiften at være lavere end den nuværende udgift til ekstern entreprenør, da der ved et udbud indgås en kontrakt over en længere periode. På baggrund af udgiften til gadefejning i perioden 1. november 2024 - 1. januar 2025 ser økonomien pr. kørt time således ud:

Udgift pr. kørt time   800 kr.

Det kan supplerende oplyses:

* Fejemaskinen kan ikke benyttes til andre opgaver end gadefejning, i modsætning til Vej og Boris Bach øvrige materiel, der generelt har flere funktioner.
* Udbud af gadefejning af klasse B og C veje får ikke indflydelse på den samlede bemanding i [adresse] og [adresse].
* Det er generelt vanskeligt at rekruttere til ensformige opgaver af denne art.

## Økonomiske konsekvenser

Udgiften til gadefejning af klasse B og C veje, udført af ekstern Entreprenør, kan finansieres inden for Teknik- og Miljøudvalgets budget.